Oficiālais Vēstnesis L 087 , 21/03/1998 Lpp. 0014 - 0016



Padomes Lēmums (1998. gada 16. marts), ar ko groza Lēmumus 95/409/EK, 95/410/EK un 95/411/EK par Somijai un Zviedrijai paredzētas gaļas mikrobioloģiskās testēšanas metodēm (98/227/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Komisijas priekšlikumu, ņemot vērā Padomes 1964. gada 26. jūnija Direktīvu 64/433/EEK par higiēnas prasībām svaigas gaļas ražošanai un tirdzniecībai [1] un jo īpaši tās 5. panta 3. punkta a) apakšpunktu, ņemot vērā Padomes 1971. gada 15. februāra Direktīvu 71/118/EEK par veterinārsanitārajām problēmām, kas ietekmē svaigas mājputnu gaļas ražošanu un tirdzniecību [2], un jo īpaši tās 5. panta 3. punkta a) apakšpunktu, ņemot vērā Padomes 1990. gada 15. oktobra Direktīvu 90/539/EEK par veterinārsanitārajiem nosacījumiem, kas reglamentē mājputnu un inkubējamo olu tirdzniecību Kopienā un to izvešanu no trešām valstīm [3], un jo īpaši tās 10.b panta 1. punktu, tā kā Zinātniskā veterinārā komiteja 1996. gada 3. jūnija ziņojumā ir sniegusi atzinumu par mikrobioloģiskās testēšanas metodēm, kuras dod līdzvērtīgas garantijas, un tā kā tas jāņem vērā; tā kā ir lietderīgi grozīt Lēmumus 95/409/EK [4], 95/410/EK [5] un 95/411/EK [6], kas nosaka Somijai un Zviedrijai paredzētās gaļas paraugu ņemšanu mikrobioloģiskajai izmeklēšanai, lai dotu iespēju, pirmkārt, lietot mikrobioloģiskās metodes, kuras dod līdzvērtīgas garantijas atzinumā paredzētajām, un, otrkārt, apstiprināt jaunas metodes, kas dod līdzvērtīgas garantijas; tā kā tādu jaunu metožu apstiprināšanai, kas dod līdzvērtīgas garantijas, ir lietderīgi paredzēt ciešu sadarbību starp Komisiju un dalībvalstīm tāpat, kā norādīts Direktīvas 64/433/EEK 16. pantā vai Direktīvas 71/118/EEK 21. pantā, vai Direktīvas 90/539/EEK 32. pantā, IR PIEŅĒMUSI ŠO LĒMUMU. 1. pants Lēmuma 95/409/EK pielikumā C iedaļu aizstāj ar šādu: "C IEDAĻA PARAUGU TESTĒŠANAS MIKROBIOLOĢISKĀ METODE Paraugu mikrobioloģiskā testēšana salmonellu noteikšanai jāveic saskaņā ar Starptautiskās standartizācijas organizācijas standartu ISO 6579 – 1993. gada vai pārskatītām redakcijām vai saskaņā ar Ziemeļvalstu Pārtikas analīzes komitejas aprakstīto metodi (ZPAK metode Nr. 71, ceturtais izdevums, 1991. gads) vai pārskatītām redakcijām. Tomēr metodes, kas dod līdzvērtīgas garantijas, var apstiprināt saskaņā ar Direktīvas 64/433/EEK 16. pantā paredzēto procedūru. Ja analīžu rezultāti dalībvalstu starpā tiek apstrīdēti, par standartmetodi jāuzskata Starptautiskās standartizācijas organizācijas standarts ISO 6579 – 1993. gada vai pārskatītās redakcijas." 2. pants Lēmuma 95/410/EK A pielikuma 3. punktu aizstāj ar šādu: "3. Paraugu izmeklēšanas mikrobioloģiskā metode Paraugu mikrobioloģiskā testēšana salmonellu noteikšanai jāveic saskaņā ar Starptautiskās standartizācijas organizācijas standartu ISO 6579 – 1993. gada vai pārskatītām redakcijām vai saskaņā ar Ziemeļvalstu pārtikas analīzes komitejas aprakstīto metodi (ZPAK metode Nr. 71, ceturtais izdevums, 1991. gads) vai pārskatītām redakcijām. Tomēr metodes, kas dod līdzvērtīgas garantijas, var apstiprināt saskaņā ar Direktīvas 90/539/EEK 32. pantā paredzēto procedūru. Ja analīžu rezultāti dalībvalstu starpā tiek apstrīdēti, par standartmetodi jāuzskata Starptautiskās standartizācijas organizācijas standarts ISO 6579 – 1993. gada vai pārskatītās redakcijas." 3. pants Lēmuma 95/411/EK pielikumā C iedaļu aizstāj ar šādu: "C IEDAĻA PARAUGU TESTĒŠANAS MIKROBIOLOĢISKĀ METODE Paraugu mikrobioloģiskā testēšana salmonellu noteikšanai jāveic saskaņā ar Starptautiskās standartizācijas organizācijas standartu ISO 6579 – 1993. gada vai pārskatītām redakcijām vai saskaņā ar Ziemeļvalstu pārtikas analīzes komitejas aprakstīto metodi (ZPAK metode Nr. 71, ceturtais izdevums, 1991. gads) vai pārskatītām redakcijām. Tomēr metodes, kas dod līdzvērtīgas garantijas, var apstiprināt saskaņā ar Direktīvas 71/118/EEK 21. pantā paredzēto procedūru. Ja analīžu rezultāti dalībvalstu starpā tiek apstrīdēti, par standartmetodi jāuzskata Starptautiskās standartizācijas organizācijas standarts ISO 6579 – 1993. gada vai pārskatītās redakcijas." 4. pants Šis lēmums ir adresēts dalībvalstīm. Briselē, 1998. gada 16. martā Padomes vārdā — priekšsēdētājs J. Cunningham [1] OV 121, 29.7.1964., 2012./64. lpp. Direktīvā jaunākie grozījumi izdarīti ar Direktīvu 95/23/EK (OV L 243, 11.10.1995., 7. lpp.). [2] OV L 55, 8.3.1971., 23. lpp. Direktīvā jaunākie grozījumi izdarīti ar Direktīvu 96/23/EK (OV L 125, 23.5.1996., 10. lpp.). [3] OV L 303, 31.10.1990., 6. lpp. Direktīva grozīta ar 1994. gada Pievienošanās aktu. [4] OV L 243, 11.10.1995., 21. lpp. [5] OV L 243, 11.10.1995., 25. lpp. [6] OV L 243, 11.10.1995., 29. lpp. --------------------------------------------------